Casey Colby

Casey Colby (født 3. november 1974 i Lake Placid) er en amerikansk tidligere skihopper.Sports Reference: Casey Colby  (olympiaresultater, besøkt 16. januar 2017) Han ble nasjonal mester i stor bakke i 1997.Eastern Ski Jumping & Nordic Combined Foundation, Inc.: USA Ski Jumping National Champions  (besøkt 16. januar 2017)

Colby konkurrerte internasjonalt i årene 1993-2002. Hans eneste internasjonale mesterskap var OL i Hakuba (Nagano), der han ble nummer 42 i normalbakken, 30 i storbakken og 12 i lagkonkurransen. Størstedelen av karrieren konkurrerte han i kontinentalcupen. Kun to ganger klarte han å ta poeng i verdenscupen. 27.-plass i Sapporo 5. februar 1998 og 22.-plass i Falun 11. mars samme år ga ham 75.-plass sammenlagt i verdenscupen 1997/98. Han deltok i den tysk-østerrikske hoppuka 1997/98, men greide ikke å kvalifisere seg til de to rennene han stilte opp i.Adam Kwieciński: Casey Colby  (hoppresultater, besøkt 16. januar 2017)

Etter at han la opp som skihopper var Casey Colby i mange år trener. Han har blant annet vært hovedtrener for USAs kvinnelandslag,Ski Racing: Stone replaces Colby as women's jumping coach (5. januar 2007, besøkt 16. januar 2017) trent USAs B-landslag for mennFirst Tracks!! Online Ski Magazine: U.S names Nordic junior worlds ski team (16. februar 2012, besøkt 16. januar 2017) og vært trener for regionale New York Ski Educational Foundation Ski Jumping and Nordic Combined.New York Ski Educational Foundation Ski Jumping and Nordic Combined: Wonder who's behind the wheel of NYSEF Ski Jumping and NC? (18. januar 2010, besøkt 16. januar 2017) Han sa opp jobben i USAs skihoppforbund våren 2013.Berkutschi Ski Jumping: Casey Colby verlässt USA Ski Jumping (11. april 2013, besøkt 16. januar 2017)

Casey Colby ble tatt opp i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 16. januar 2017)

 Referanser 

 Eksterne lenker 


Kategori:Skihoppere fra USA
Kategori:Skihopptrenere fra USA
Kategori:USA-mestere
Kategori:Deltakere for USA under Vinter-OL 1998
Kategori:Skihoppere under Vinter-OL 1998
Kategori:Personer fra Lake Placid
Kategori:Fødsler i 1974